Райони на централно подчинение в Таджикистан
Районите с републиканско подчинение (), наричани още Каратегин е една от 5-те административно-териториални единици на Таджикистан. Площ 28 600 km² (2-ро място по големина в Таджикистан, 20,23% от нейната площ). Население на 1 януари 2019 г. 1 971 600 души (3-то място по население в Таджикистан, 22,54% от нейното население). Административен център град Душанбе, който административно е обособен в отделна административно единица.

Историческа справка 
Градовете Турсунзаде, Вахдат и Рогун са признати за такива по време на съветската власт, съответно 1952, 1965 и 1986 г., а град Хисар – през 2018 г.

Географска характеристика 
Районите с републиканско подчинение заемат западната и централната част на Таджикистан. На североизток граничат с Киргизстан, на запад – с Узбекистан, а на север – със Согдийска област, на юг – с Хатлонска област и на изток – с Горнобадахшанска автономна област. В тези си граници заемат площ от 28 600 km² (2-ро място по големина в Таджикистан, 20,23% от нейната площ, без територията на град Душанбе, която е 127 km²). Дължина от запад на изток 380 km, ширина от север на юг до 100 km.

Районите с републиканско подчинение са разположени в централната част на планинската система Хисаро-Алай и западната част на планината Памир. На север, по границата със Согдийска област и Киргизстан по паралела се простират хребетите Хисарски (4764 m), Зеравшански (5099 m) и Алайски (5544 m). Южно от първите два е разположена обширната и плодородна Хисарска долина, през която протичат горните течения на реките Кафирниган и Сурхандаря. От юг Хисарската долина се ограничава от северните склонове на хребета Бабатаг (1684 m), а от югоизток и изток – от Каратегинския хребет (4276 m). По цялото му югоизточно подножие е разположена дълбоката долина на река Вахш и дясната съставяща я река Сурхоб. Югоизточно от долината на река Вахш се простира северната част на Вахшкия хребет (3140 m). Източните и югоизточните части на Районите с републиканско подчинение са заети от северозападните части на планината Памир. Тук се издигат мощните планинки хребети Дарвазки (връх Гармо 6602 m) и Петър Първи (връх Москва 6785 m). В най-източната част, по границата с Горнобахшанската автономна област се извисява хребета Академия на Науките с първенеца на Памир връх Исмаил Самани (Комунизъм) 7495 m), .

Население 
На 1 януари 2019 г. населението на Районите с републиканско подчинение е наброявало 1 971 600 души. (22,54% от населението на Таджикистан, без населението на град Душанбе, което е 1 001 700 души). Гъстота 6894 души/km². Градско население 7,11%. Етнически състав: таджики 85,04%, узбеки 11,69%, киргизи 2,07% и др.

Административно-териториално деление 
В административно-териториално отношение Районите с републиканско подчинение се делят на 13 административни района, 4 града, всичките с областно подчинение и 13 селища от градски тип.

Източници 

Административно деление на Таджикистан